
– Musikk 10. trinn
Læreplanen i Musikk (ny versjon fra 1.08.2026)

Fagets relevans og sentrale verdier
Underveisvurdering
Underveisvurderingen skal bidra til å fremme læring og til å utvikle kompetanse i faget. Elevene viser og utvikler kompetanse i musikk på 8., 9. og 10. trinn når de spiller, synger og danser, og når de planlegger og gjennomfører arbeid med å utøve og lage musikk, viser fram og reflekterer over resultatene. Elevene viser også kompetanse når de setter ord på og drøfter hva sang, andre vokale utrykk og dans kan bety i et samfunn og når de drøfter etiske problemstillinger knyttet til ulike uttrykk.
Læreren skal legge til rette for elevmedvirkning og stimulere til lærelyst gjennom at elevene får eksperimentere, bruke fantasi og kreativitet og får arbeide systematisk med å utvikle et produkt fra idé til ferdig resultat. Læreren og elevene skal være i dialog om elevenes utvikling i musikk. Elevene skal få mulighet til å prøve seg frem. Med utgangspunkt i kompetansen elevene viser, skal de få mulighet til å sette ord på hva de opplever at de får til, og hva de får til bedre enn tidligere. Læreren skal gi veiledning om videre læring og tilpasse opplæringen slik at elevene kan bruke veiledningen for å utvikle kompetansen sin i faget.
Standpunktvurdering
Standpunktkarakteren skal være uttrykk for den samlede kompetansen eleven har i musikk ved avslutningen av opplæringen etter 10. trinn. Læreren skal planlegge og legge til rette for at elevene får vist kompetansen sin på varierte måter som inkluderer forståelse, refleksjon og kritisk tenkning, i ulike sammenhenger. Læreren skal sette karakter i musikk basert på kompetanse eleven har vist når eleven utøver og lager musikk, opplever musikk og arbeider med kulturforståelse i tilknytning til det skapende arbeidet.
Føringer for fastsetting av standpunktkarakterer (forskrift §§ 3-3, 3-15)
· Faglærer har ansvar for å sette standpunktkarakter.
· Grunnlaget for vurdering i fag er kompetansemålene i læreplanen i fag. Kompetansen skal forstås i lys av teksten Om faget i læreplanen.
· Standpunktkarakteren skal være uttrykk for den samla kompetansen eleven har ved avslutning av opplæringen.
· Eleven skal være kjent med hva det blir lagt vekt på i fastsetting av standpunktkarakter.
· Eleven skal ha fått mulighet til å vise kompetansen sin på flere og varierte måter.
· Kompetanse som eleven har vist i løpet av opplæringen, er en del av vurderingen når standpunktkarakteren skal fastsettes.
· Forutsetninger, fravær, orden og oppførsel skal ikke inngå i vurderingen. Innsats skal bare være en del av vurderingen i fag hvor det står spesifikt i læreplanen.



Kjerneelementer og kompetansemål for muntlig eksamen: 
	[bookmark: _Hlk161302201]Utøve musikk
	
	Lage musikk
	Oppleve musikk
	
Kulturforståelse 


	Kompetansemål:
· utøve et variert repertoar av musikk, sang, andre vokale uttrykk og dans[image: ][image: ][image: ]
· reflektere over hvordan musikalske tradisjoner, inkludert samiske musikktradisjoner, bevares og fornyes[image: ][image: ]
· samarbeide med andre om å planlegge og gjennomføre øvingsprosesser hvor det inngår selvvalgt sang, andre vokale uttrykk, spill på instrumenter eller dans, og formidle resultatet i gruppe eller individuelt[image: ][image: ]
· skape og programmere musikalske forløp ved å eksperimentere med lyd fra ulike kilder[image: ][image: ][image: ]
· utforske og formidle musikalske opplevelser og erfaringer, og reflektere over bruk av musikalske virkemidler[image: ][image: ][image: ]
· lytte og prøve ut ulike uttrykk og begrunne valg i skapende prosesser fra idé til ferdig resultat[image: ][image: ][image: ]
· bruke gehør og notasjonsteknikker som støtte i skapende arbeid[image: ][image: ]
· bruke relevante fagbegreper i skapende arbeid og i refleksjon over prosesser og resultater[image: ][image: ][image: ]
· utforske og reflektere over hvordan musikk, sang og dans som estetiske uttrykk er påvirket av og uttrykk for historiske og samfunnsmessige forhold, og skape musikalske uttrykk som tar opp utfordringer i samtiden[image: ][image: ][image: ][image: ]
· utforske og drøfte musikkens og dansens betydning i samfunnet og etiske problemstillinger knyttet til musikalske ytringer og musikkulturer[image: ][image: ]















Kjennetegn på måloppnåelse i Musikk:
	Lav kompetanse i faget, karakter 2
	God kompetanse i faget, karakter 4
	Framifrå kompetanse i faget, karakter 6

	Eleven lytter og tar imot innspill fra andre i musikkaktiviteter.
	Eleven lytter og bidrar i musikkaktiviteter ved å gi innspill til andre, og bruker innspill fra andre i eget skapende arbeid.
	Eleven tar initiativ i musikkaktiviteter, deler og kommuniserer ideer. Eleven prøver ut og vurderer innspill fra andre i eget skapende arbeid.

	Eleven bruker noen musikalske virkemidler og viser enkle håndverksmessige ferdigheter når eleven utøver et repertoar.
	Eleven bruker musikalske virkemidler og viser håndverksmessige ferdigheter når eleven utøver et variert repertoar.
	Eleven bruker varierte musikalske virkemidler for å forme musikalske uttrykk og knytter dette til egne musikkopplevelser. Eleven viser gode håndverksmessige ferdigheter når eleven utøver et variert repertoar.

	Eleven bruker noen grunnelementer når eleven lager musikk.
	Eleven bruker grunnelementer og setter dem sammen på varierte måter når eleven lager musikk.
	Eleven bruker musikalske grunnelementer på kreative måter og knytter dette til egne musikkopplevelser. Eleven tar i bruke flere verktøy når eleven lager musikk.

	Eleven formidler musikkopplevelser gjennom samtale og andre uttrykksformer.
	Eleven formidler musikkopplevelser gjennom samtale og andre uttrykksformer. Eleven forklarer hvordan musikk kan gi mening i ulike sammenhenger.
	Eleven formidler musikkopplevelser gjennom samtale og andre uttrykksformer. Eleven reflekterer over hvordan musikk kan gi mening for individer og grupper.  

	Eleven setter musikk, sang og dans inn i et historisk og samfunnsmessig perspektiv.
	Eleven setter musikk, sang og dans inn i et historisk og samfunnsmessig perspektiv, og beskriver sammenhenger mellom kulturelle forhold og estetiske uttrykk.
	Eleven setter musikk, sang og dans inn i et historisk og samfunnsmessig perspektiv og knytter dette til eget skapende arbeid. Eleven reflekterer over sammenhenger mellom kulturelle forhold og estetiske uttrykk.

